শ্রীদেবীর মেয়ে হিসাবেই তাঁকে চেনে গোটা বিশ্ব। রুপোলি পর্দার একেবারেই নতুন মুখ তিনি। অভিনয় জগতে পা রাখতেই হারিয়ে ফেললেন নিজের ‘সাপোর্ট সিস্টম’ কে। মা-হীন পৃথিবীটা এখন অকূল সমুদ্রের সমতুল্য জাহ্নবী কপূরের কাছে।
শনিবার মাঝ রাতে অকাল মৃত্যু ঘটে বলিউড তারকা শ্রীদেবীর। স্বামী বনি কপূর এবং কনিষ্ঠ কন্যা খুশির সঙ্গে দুবাইয়ে গিয়েছিলেন তিনি, আত্মীয় মোহিত মারওয়ার বিয়েতে। সেখানেই হৃদরোগে মৃত্যু ঘটে তাঁর। 

মা শ্রীদেবীর সঙ্গে জাহ্নবী। (ছবি: জাহ্নবী কপূরের ইনস্টাগ্রাম)
নিজের প্রথম ছবি ‘ধড়ক’-এর শ্যুটিং এ ব্যস্ত থাকার জন্য দুবাইয়ে যেতে পারেননি জাহ্নবী। তাই মায়ের সঙ্গে শেষ দেখাটাও জুটলনা তাঁর কপালে। শ্রীদেবীর নিথর দেহই হবে মেয়ের কাছে তাঁর শেষ স্মৃতি।

এই বিষয়ে অন্যান্য খবর

কী ছিল অভিনেত্রীর শেষ ইচ্ছে, জেনে নিন
শ্রীদেবীর পা ধরতে চেয়েছিলেন এই বিখ্যাত পরিচালক, স্মৃতিচারণায় জানালেন কারণ
নৈশভোজের নিমন্ত্রণ বদলে গেল মৃত্যুতে, ‘শ্রী’হীন হয়ে গেল বনির জীবন


এক সর্বভারতীয় সংবাদমাধ্যমের প্রতিবেদনে প্রকাশ পেয়েছে, অভিনেত্রীর মৃত্যুর খবরে জ্ঞানশূন্য হয়ে যান জাহ্নবী। পরিবার পরিজানের বেশিরভাগই সেই সময় দুবাইয়ে থাকায় আরও ভেঙে পড়েন তিনি। শেষমেশ প্রযোজক কর্ণ জোহর তাঁকে অনিল কপূরের বাড়িতে পৌঁছে দেন। যদিও নিজের আগামী ছবির শ্যুটিংয়ের জন্য তখন চণ্ডীগড়ে ছিলেন অভিনেতা।
জাহ্নবীর বন্ধু এবং ম্যানেজার রেশমা শেট্টি প্রতি মুহূর্তেই থেকেছে তাঁর পাশে, জানিয়েছেন এক মুখপাত্র। সমবেদনা জানাতে অনিল কপূরের বাড়িতে পৌঁছন মণীশ মলহোত্র, রানি মুখোপাধ্যায়, অনুপম খের, অনু কপূর প্রভৃতি বলিউড তারকারাও।
প্রসঙ্গত, আজ বিকালে মুম্বই পৌঁছবে শ্রীদেবীর মৃতদেহ।